Kotlas

Ang Kotlas () ay isang lungsod sa Arkhangelsk Oblast, Rusya. Matatagpuan ito sa tagpuan ng mga ilog ng Northern Dvina at Vychegda. 

Pangatlong pinakamalaking lungsod ng Arkhangelsk Oblast ang Kotlas batay sa populasyon, kasunod ng Arkhangelsk at Severodvinsk. Isa rin itong mahalagang sentro ng transportasyon.

Kasaysayan
Maaaring tinitirhan na ang lugar mula sinaunang panahon, ngunit binigyan lamang ito ng opisyal na katayuang panlungsod ng Provisional Government ng Rusya noong Hunyo 16, 1917, noong bahagi ito ng Vologda Governorate. Noong 1918, inilipat ang pamamahala ng lugar sa bagong-tatag na Northern Dvina Governorate, at noong 1924 binuwag ang mga uyezd upang mabigyang-daan ang mga bagong paghahati, ang mga raion (distrito). Itinatag ang Kotlassky District noong Hunyo 25, 1924. Noong 1929, isinama ang Northern Dvina Governorate sa Northern Krai, na naging Northern Oblast noong 1936. Noong 1937, hiniwalay ang oblast sa Arkhangelsk Oblast at Vologda Oblast. Nanatili sa Arkhangelsk Oblast ang kapuwang Kotlassky District at lungsod ng Kotlas magmula noon.

Demograpiya

Populasyon:

Ekonomiya at transportasyon
Ang Kotlas ay isang sentro ng industriyang pagtotroso. Isa rin itong mahalagang pantalang pang-ilog at sentro ng daambakal. Matatagpuan ito sa daambakal na nag-uugnay ng gitnang Rusya sa Republika ng Komi. Dito sumasangay patimog-silangan ang daambakal papuntang Kirov mula sa pangunahing linya, at kinokonekta ang Konosha at Vorkuta.

Madadaanan ng mga sasakyang pantubig ang mga ilog ng Northern Dvina at Vychegda; may palagiang pampasaherong paglalayag sa Ilog Vychegda. Iniuugnay ng mga daan ang Kotlas sa Veliky Ustyug (at Vologda at Kostroma) sa timog, Syktyvkar sa silangan, at Arkhangelsk sa hilaga. May palagiang pampasaherong trapiko ng bus na nagmumula sa Kotlas.

Pinaglilingkuran ang lungsod ng Paliparan ng Kotlas at tahanan ito ng baseng panghimpapawid ng Savatiya.

Klima

Mga kambal at kapatid na lungsod

Magkakambal ang Kotlas sa:
 Bakhchysarai, Ukraine
 Tarnów, Poland
 Waterville, Maine, Estados Unidos

Talasanggunian

Talababa

Mga pinagkunan

Mga kawing panlabas
 Opisyal na websayt ng Kotlas

Mga lungsod sa Arkhangelsk Oblast
Mga bayan at lungsod sa Rusya